ועדת העבודה, הרווחה והבריאות, כנסת 16, פרוטוקול מספר 100, 2003-12-24 10:33

אריה אלדד: אנחנו רוצים להתכנס היום לאותם תיקונים שהוצעו בסופו של דבר לחוק ולהצביע.

אריה אלדד: אני מבקש מהיועמ"ש של הועדה להציג את סטטוס הנוכחי של החוק שעליו נצביע.

ג'ודי וסרמן: זה נדון כאן בדיון קודם בועדה.

ג'ודי וסרמן: מה שמונח על שולחן הועדה כרגע זה נוסח מתוקן שהועבר לועדה ע"י האוצר.

ג'ודי וסרמן: מה שהוצא מהנוסח זה התוספת של סעיף 5(א) בפסקה 4 לנוסח שמונח בפניכם.

ג'ודי וסרמן: שם היתה הגבלה לתשלום רטרואקטיבי לנפגעי גזזת.

ג'ודי וסרמן: זה נמחק, האוצר חזר בו מההצעה הזו.

ג'ודי וסרמן: מה שנשאר זה העברת הועדות הרפואיות ממשרד הבריאות למוסד לביטוח לאומי.

ג'ודי וסרמן: זה היה התיקון העיקרי פה.

ג'ודי וסרמן: יש כאן בקשה נוספת של האוצר לעשות איזשהו תיקון נוסח והבהרה, משהו שחסר בחוק (ועוד מעט נבקש מעו"ד קריגר להסביר את זה).

ג'ודי וסרמן: עוד תיקון בעקבות דיון שהיה כאן בועדה, לנושא סמכות ביה"ד לעבודה.

ג'ודי וסרמן: היתה כאן הערה בדיון הקודם שבסעיף שדן בסמכות ביה"ד לעבודה, נשמט כנראה בטעות, הסמכות הייחודית של ביה"ד לעבודה בנושא הערעור על החלטות ועדות המומחים.

ג'ודי וסרמן: והוחזר וזה מופיע בעמ' השלישי למעלה.

ג'ודי וסרמן: לעניין הזה אדוני היו"ר, הייתי מבקשת שהועדה תסמיך אותי לתקן את הנוסח.

ג'ודי וסרמן: כי לדעתי הנוסח לא מספיק ממצה.

ג'ודי וסרמן: אבל הכוונה ליתן גם לביה"ד האזורי לעבודה סמכות ייחודית גם בנושא הערעורים על ועדות המומחים שנשארו במשרד הבריאות.

גיא קריגר: מבהיר את מה שחה"כ דהן אמר.

גיא קריגר: היתה סוגייה שהיתה בזמנו בביהמ"ש ובביה"ד לעבודה, זה הנושא של מה קורה אם היתה החמרה במצבו.

גיא קריגר: החוק נותן פתרון לעניין מי שדרגת נכותו היתה בין 40% ל75%- ועלה לדרגת נכות של יותר מ75%-.

גיא קריגר: החוק אומר, שהוא יקבל השלמה בפיצוי החד-פעמי שניתן בהפרש שבין הפיצוי שניתן, למי שנמצא בדרגת נכות 40-75%, לבין מי שנמצא בדרגת נכות 75% ומעלה.

גיא קריגר: ויתחיל לקבל כמובן את הקצבה בסיעוד בהתאם לועדת הנכות המוחמרת שלו.

גיא קריגר: החוק לא נתן פתרון לעניין אותו מי שנקבעה לו דרגת נכות נמוכה מ40%- והיה זכאי לפיכך אך ורק למענק חד-פעמי.

גיא קריגר: הוא לא נתן פתרון לגבי אדם כזה שהוחמרה הנכות שלו והוא הגיע לדרגת נכות של יותר מ40%- או 75%.

גיא קריגר: מה שאנחנו עושים כאן, בתור הבהרה, המוסד לביטוח לאומי יאמר שהדבר הזה כבר נעשה היום ע"י המוסד בפועל.

גיא קריגר: אנחנו מבהירים כאן שאותו זמן יהיה זכאי (הפעם זה גם יהיה עפ"י חוק באופן ברור) לתוספת ביחס למענק החד-פעמי שהוא קיבל, להשלמה לאותו פיצוי שהוא זכאי לו לפי דרגת הנכות החדשה שנקבעה לו.

גיא קריגר: כלומר, מדובר בתוספת שכל לטובתם של מקבלי הקצבאות.

אריה אלדד: שלא לעסוק בזה.

אריה אלדד: גם לעניות לדעתי מדובר בהטבה.

גיא קריגר: על ועדות רפואיות של המוסד לביטוח לאומי, אנחנו מבקשים להרחיב את הוראות הסעיפים 214 (א), 214 (ב) לחוק ביטוח לאומי שעניינם בדיקה מחדש של הנפגע.

גיא קריגר: מדובר בתיקון טכני.

גיא קריגר: עד היום זה היה במשרד הבריאות והיות שזה עובר לביטוח לאומי , ואנחנו מחייבם הוראות.

אריה אלדד: על שולחני הונח הבוקר מכתב ואני אקרא אותו באוזנכם.

אריה אלדד: שאומר: ששר הבריאות מתנגד להעברת הטיפול בתביעות נפגעי הגזזת למוסד לביטוח לאומי.

אריה אלדד: שר הבריאות רואה את הטיפול בנפגעי הגזזת במסגרת האחריות של משרד הבריאות ואין ספק שהטיפול המקצועי-רפואי הניתן למטופלים ע"י ועדות של משרד הבריאות, הינו נחוץ ביותר למתן מעה לחולים.

אריה אלדד: העברת הטיפול למוסד לביטוח לאומי, רק תעכב את הטיפול בנפגעים שממתינים גם כך לטיפול בבעיותיהם.

אריה אלדד: לאור התיקון שהוכנס הבוקר בעמדת שר הבריאות וגם לאור השינויים בחוק שלא הספקנו לדון עליהם, אני מבקש שאנחנו לא נצביע על הנושא הזה היום.

אריה אלדד: תקבלו הודעה בהמשך היום על מועד הדיון בנושא.

אריה אלדד: תודה רבה.